17वां जैन युवक-युवती परिचय सम्मेलन कल, तैयारियां पूरी
राजसमंद | अखिलभारतीय जैन एकता मंच संस्थान, नई दिल्ली की ओर से रविवार को नाथद्वारा में होने वाले 17वें विशाल विवाह योग्य जैन युवक-युवती परिचय सम्मेलन को लेकर शुक्रवार को तैयारी बैठक हुई। जिसमें कार्यकर्ताओं को जिम्मेदारी सौंपी गई। तेरापंथ सभा भवन, नई हवेली चौक नाथद्वारा में रविवार को होने वाले कार्यक्रम को लेकर संस्थान की ओर से तैयारियां की गई। इस दौरान संस्था के संस्थापक मांगीलाल मादरेचा, राष्ट्रीय महामंत्री सुभाष सामोता, मंत्री हीरालाल, संगठन मंत्री अशोक सेठिया, डालचंद वागरेचा आदि कार्यक्रम को सफल बनाने में जुटे हुए है। परिचय सम्मेलन में प्रदेश ही नहीं गुजरात, मुंबई, महाराष्ट्र, मध्यप्रदेश सहित देश के अनेक हिस्सों से समाजजन भाग लेंगे।
hin_Deva hin_Deva